|  |  |
| --- | --- |
| TEMA | Kebersihan |
| TAJUK | Menjaga Diri |

|  |  |  |  |
| --- | --- | --- | --- |
| FOKUS UTAMA | Standard Kandungan | 1.2 | Mendengar, mengecam dan menyebut bunyi bahasa iaitu abjad, suku kata, perkataan, frasa dan ayat dengan betul. |
| Standard Pembelajaran | 1.2.4 | Mendengar, memahami, menyebut dan mengeja perkataan yang mengandungi suku kata terbuka dan tertutup dengan betul dan tepat. |
| FOKUS SAMPINGAN | Standard Kandungan | 2.2 | Membaca dan memahami perkataan, frasa dan ayat daripada pelbagai sumber dengan sebutan yang betul. |
| Standard Pembelajaran | 2.2.1 | Membaca dan memahami perkataan yang mengandungi dua atau tiga suku kata, diftong, vokal berganding, digraf dan konsonan bergabung dengan sebutan yang betul. |

|  |  |
| --- | --- |
| OBJEKTIF | Pada akhir pengajaran, murid dapat :i. mendengar dan mengecam perkataan yang berkaitan dengan anggota badan dan bukan anggota badan.ii. menyebut dan mengeja perkataan yang mengandungi suku kata terbuka dan tertutup yang didengar dengan betul dan tepat.iii. memahami dengan memberi makna perkataan yang mengandungi dua atau tiga suku kata dengan sebutan yang betul. |
| PENGISIAN KURIKULUM | i. Ilmu : Sains (anggota badan), Pendidikan Kesihatan, Pendidikan Moral.ii. Nilai : Menjaga Kebersihan anggota badan.iii. KBT : Kemahiran Berfikir – mengumpul dan mengelas. |
| SISTEM BAHASA | Tatabahasa : Kata nama am, kosa kata. |
| MEDIA | Gambar dan video anggota badan, kad perkataan, lembaran kerja, ICT. |

|  |  |  |
| --- | --- | --- |
| **AKTIVITI** | **PENGISIAN KURIKULUM** | **CATATAN** |
| **Set Induksi** 1. Guru menunjukkan video ‘Anggota Tubuh Badan’ kepada murid dan murid mengamati video tersebut dengan teliti.2. Contoh anggota tubuh badan yang ditunjukkan dalam video ialah tangan, jari, leher, kaki, hidung, badan, mulut, mata, perut dan dahi.3. Murid diminta menyebut semula anggota badan yang ditunjukkan dalam video secara individu, kumpulan atau kelas.4. Guru mengaitkan video dengan aktiviti pembelajaran. |  | Media :- Video ‘Anggota Tubuh Badan’ |
| **Langkah 1**1. Murid menyebut perkataan yang berkaitan dengan anggota badan yang ditunjukkan.2. Contoh anggota tubuh badan yang ditunjukkan ialah tangan, jari, leher, kaki, hidung, badan, mulut, mata, perut dan dahi.3. Murid menyebut semula suku kata terbuka dan tertutup dengan bimbingan guru.4. Murid mengecam perkataan yang didengar lalu menyentuh bahagian badan masing-masing. | KBT (KB) :- Mengumpul dan mengelasNilai :- Jaga kebersihan diriIlmu :- Sains (anggota badan) | Media :- Gambar anggota badan- Kad perkataan |
| **Langkah 2**1. Murid menceritakan cara-cara menjaga kebersihan diri dan peralatan yang selalu digunakan.2. Murid diminta mengeja dan membaca kad perkataan yang mengandungi suku kata terbuka dan suku kata tertutup seterusnya memadankan dengan gambar yang diberi.3.Murid mengeja dan membaca semula perkataan yang telah dipadankan dengan gambar menggunakan sebutan yang betul. |  | Lembaran Kerja 1 |
| **Langkah 3**1. Murid mendengar dan mengulang perkataan yang disebut oleh guru berpandukan kad perkataan yang ditunjukkan.2. Seorang murid mengeja dan menyebut perkataan yang terdapat pada kad dan murid lain akan mengulanginya.3. Murid menyebut perkataan yang terdapat pada kad dan mengasingkan kad-kad yang menunjukkan anggota badan dan bukan anggota badan.4. Murid mengelaskan perkataan yang menunjukkan anggota badan dan bukan anggota badan pada lembaran kerja yang diberi. | KBT (KB) :- KlasifikasiSistem Bahasa :- Kata nama amKBT (TKP) :- Hubung kaitNilai :- Kebersihan | Lampiran 1Lembaran Kerja 2 |
| **Langkah 4**1. Murid membaca dan memahami petikan beramai-ramai dengan bimbingan guru.2. Murid mengeja dan menyebut perkataan yang dihitamkan dalam perenggan secara bergilir-gilir.3. Murid bersoal jawab tentang maksud perkataan yang dihitamkan.4. Murid menyebut semula makna perkataan yang dihitamkan.5. Secara rawak, guru memilih dan membimbing murid memadankan perkataan dengan makna yang diberi di hadapan. | Kemahiran ICT :Sistem Bahasa :- Sinonim | Lampiran 2Lembaran Kerja 3 |
| **Pentaksiran**1. Murid menyebut perkataan yang mengandungi suku kata terbuka dan tertutup yang disebut oleh guru.2. Murid mengeja perkataan yang disebut dengan ejaan yang betul. |  | Lembaran Kerja 4 |
| **Pemulihan**1. Murid menyebut suku kata yang ditunjukkan.2. Murid menggabungkan suku kata menjadi perkataan dan mengeja serta menyebut perkataan itu. |  | Lembaran Kerja 5 |
| **Pengayaan**1. Murid mengeja dan menyebut perkataan yang ditunjukkan.2. Murid memadankan perkataan untuk membentuk frasa yang bermakna.3. Murid menyebut frasa yang telah dibina. |  | Lembaran Kerja 6 |